Ein þeirra mynda sem finna má á sýningunni um hernámið . Sýning Ljósmyndasafns Akraness á myndum frá stríðsárunum hefur nú verið sett upp í Ferstikluskála . Myndirnar sem prýða sýninguna eru frá árunum 1940 - 1943 og eru flestar þeirra mynda sem sýndar eru teknar í Hvalfjarðarsveit . Sýningin er unnin í samstarfi við Safnahús Borgarfjarðar , Hvalfjarðarsveit og Byggðasafnið að Görðum á Akranesi . Sýningin verður opin á opnunartíma Ferstikluskála frá kl 9 - 21 alla daga .